《题郑敬常寿藏诗卷》
明代·王洪

蓂荚识弦望，蟪蛄知春秋。自非达士怀，宁忘千载忧。

造化有兴没，圣贤谁能留。壮哉千金躯，淹忽随东流。

蒙园一何誇，雍门一何愁。委身顺大化，旷然逍遥游。

作者简介：（1379—1420）明浙江钱塘人，字希范，号毅斋。少年时才思颖发，洪武二十九年成进士，年仅十八。永乐初入翰林为检讨，与修《大典》。帝颁佛曲于塞外，逡巡不应诏为文，受排挤，不复进用。与当时王称、王恭、王褒称词林四王，均有才名。